CONSILIUL MUNICIPAL ORHEI

PROIECT

DECIZIE

 Nr\_\_\_\_\_\_\_\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_2017

Cu privire la primirea în proprietate

publică a rețelelor inginerești din

str. Iakir, 61

 Avînd în vedere Decizia Consiliului municipal Orhei nr. 7.15 din 11.08.2017 ”Cu privire la aprobarea inițierii Proiectului social ”Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ”, Decizia Consiliului municipal Orhei nr. 9.4.1 din 22.09.2017, în temeiul Legii nr. 523-XIV din 16.07.1999 ”Cu privire la proprietatea publică a unităților administrativ-teritoriale”, art. 9 alin.(1), (2) lit.a) și lit.n) din Legea nr. 121-XVI din 04.05.2007 ”Privind administrarea și deetatizarea proprietății publice”, art. 1 și art.3 din Legea nr. 1420-XV din 31.10.2002 cu privire la filantropie și sponsorizare, în temeiul ar. 14 (2) lit.b) și art. 19(4) din Legea nr. 436-XVI din 28.12.2016 ”Privind administrația publică locală”, examinînd nota informativă prezentată,

CONSILIUL MUNICIPAL ORHEI DECIDE:

1. Se ia act de recepția lucrărilor executate la obiectul ”Bloc locativ social” din mun. Orhei, str. Iakir, 61.
2. Se acceptă primirea, cu titlu gratuit, a rețelelor inginerești din str. Iakir, 61, mun. Orhei, în valoare de 591 702,77 lei de la A.O. ”Pentru Orhei”, în proprietate publică din domeniul public a Unității Administrativ-Teritoriale a municipiului Orhei.
3. Autoritatea executivă a Consiliului municipal Orhei va lua în evidența contabilă rețelele inginerești în baza documentelor justificative și de evidență contabilă, prezentate de către A.O. ”Pentru Orhei”.
4. Controlul executării prevederilor prezentei decizii revine viceprimarilor de ramură a municipiului Orhei dna Reghina APOSTOLOVA și dna Marina CRAVCENCO, conform domeniilor de competență.

Viceprimar al mun.Orhei Marina CRAVCENCO

Viceprimar al mun. Orhei Valerian CRISTEA

Viceprimar al mun. Orhei Reghina APOSTOLOVA

Secretar al consiliului mun. Orhei Ala BURACOVSCHI

Contabil-șef interimar Anastasia ȚURCAN

**Autor:** Cristina COJOCARI

tel.0235-247-37

email: primaria@orhei.md

**Nota informativă**

la proiectul deciziei ”Cu privire la primirea în proprietate publică a rețelelor

 inginerești din str. Iakir, 61”

Conform Deciziei Consiliului municipal Orhei nr. 7.15 din 11.08.2017 ”Cu privire la aprobarea inițierii Proiectului social ”Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ” s-a decis aprobarea inițierii procesului de desfășurare a Proiectului social *”Construcția locuințelor și asigurarea categoriilor social/economic vulnerabile ale populației din municipiul Orhei cu spațiu locativ”,* pe terenul înregistrat cu nr.cadastral 6401106245, suprafața de 0,6240 ha din str. Iakir f/n. și suportul financiar acordat cu titlu gratuit de către A.O. ”Pentru Orhei”, în vederea edificării construcțiilor în cadrului Proiectului.

De asemenea, s-a acceptat executarea lucrărilor de proiectare și construcție în cadrul Proiectului, de către agentul economic contractat de A.O. ”Pentru Orhei” în numele său și beneficiul Primăriei mun. Orhei.

Așadar, se solicită primirea, cu titlu gratuit, a rețelelor inginerești din str. Iakir, 61, mun. Orhei, în valoare de 591 702,77 lei de la A.O. ”Pentru Orhei”, în proprietate publică din domeniul public a Unității Administrativ-Teritoriale a municipiului Orhei.

Autoritatea executivă a Consiliului municipal Orhei a examinat și consideră oportună primirea în proprietate publică locală a rețelelor inginerești din str. Iakir, 61, mun. Orhei, în valoare de 591 702,77 lei de la A.O. ”Pentru Orhei”, în proprietate publică din domeniul public a Unității Administrativ-Teritoriale a municipiului Orhei, dat fiind faptul că asigurarea cu utilități publice este de competența delegată autorității publice locale.

Exploatarea rețelelor inginerești și evidența acestora, potrivit competențelor delegate entităților economice subordinea Consiliului municipal Orhei, a utilităților publice, este pusă în sarcina întreprinderilor municipale fondate de Consiliul municipal Orhei.

Deși sînt construite din mijloace proprii, A.O. Pentru Orhei inițiază transmiterea acestora autorității publice, prin urmare, conform atribuțiilor delegate, întreprinderile municpale urmează să preia rețelele inginerești pentru exploatarea și întreținerea acestora.

Specialist,

Cristina Cojocari